CELEX: E2017J0002
Language: sl
Date: 2017-11-14 00:00:00
Title: Sodba Sodišča z dne 14. novembra 2017 v združenih zadevah E-2/17 in E-3/17, Nadzorni organ Efte proti Islandiji (Direktiva 89/662/EGS – Veterinarski pregledi – Omejitve uvoza – Surovi in predelani meso, jajca in mleko)

15.3.2018   
            
            
               SL
            
            
               Uradni list Evropske unije
            
            
               C 97/9
            
         SODBA SODIŠČA
   z dne 14. novembra 2017
   v združenih zadevah E-2/17 in E-3/17,
   Nadzorni organ Efte proti Islandiji
   
      (Direktiva 89/662/EGS – Veterinarski pregledi – Omejitve uvoza – Surovi in predelani meso, jajca in mleko)
   
   (2018/C 97/05)
   V združenih zadevah E-2/17 in E-3/17, Nadzorni organ Efte proti Islandiji – katerih predmet sta ZAHTEVKA za ugotovitev, da Islandija s tem, ko je v veljavi ohranila:
   
               (i)
            
            
               sistem za izdajo dovoljenj za uvoz svežega mesa in mesnih izdelkov, kakršen je določen v členu 10 islandskega zakona št. 25/1993 in členih od 3 do 5 islandske uredbe št. 448/2012;
            
         
               (ii)
            
            
               sistem za izdajo dovoljenj za uvoz surovih jajc in proizvodov iz surovih jajc, kakršen je določen v členu 10 islandskega zakona št. 25/1993 ter členu 3(e) in členu 4 islandske uredbe št. 448/2012;
            
         
               (iii)
            
            
               sistem za izdajo dovoljenj za uvoz nepasteriziranega mleka in mlečnih izdelkov, predelanih iz nepasteriziranega mleka, ter dodatne zahteve, kakršni so določeni v členu 10 islandskega zakona št. 25/1993 in členu 3(f) ter členih 4 in 5 islandske uredbe št. 448/2012, ter prepoved trženja uvoženih mlečnih izdelkov, predelanih iz nepasteriziranega mleka, kakršna je določena v členu 7a islandske uredbe št. 104/2010, in
            
         
               (iv)
            
            
               upravno prakso, v skladu s katero se od uvoznikov zahteva, da podajo izjavo in pridobijo dovoljenje za uvoz obdelanih jajčnih proizvodov in mlečnih izdelkov, kakršna je bila vzpostavljena v okviru uporabe islandske uredbe št. 448/2012,
            
         ni izpolnila svojih obveznosti iz akta iz točke 1 dela 1.1 poglavja I Priloge I k Sporazumu o Evropskem gospodarskem prostoru (Direktiva Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga), kakor je bil spremenjen in prilagojen Sporazumu s Protokolom 1 k Sporazumu in s sektorskimi prilagoditvami iz Priloge I, ter zlasti iz člena 5 akta – je Sodišče Efte v sestavi predsednik Carl Baudenbacher ter sodnika Per Christiansen (sodnik poročevalec) in Páll Hreinsson, 14. novembra 2017 izdalo sodbo, katere izrek se glasi:
   
               1.
            
            
               Islandija ni izpolnila svojih obveznosti iz člena 5 akta iz točke 1 dela 1.1 poglavja I Priloge I k Sporazumu o Evropskem gospodarskem prostoru (Direktiva Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga), kakor je bil spremenjen in prilagojen Sporazumu s Protokolom 1 k Sporazumu in s Prilogo I, s tem, ko je ohranila v veljavi:
               
                           (i)
                        
                        
                           sistem za izdajo dovoljenj za uvoz svežega mesa in mesnih izdelkov, določen v členu 10 islandskega zakona št. 25/1993 in členu 3(a) ter členih 4 in 5 islandske uredbe št. 448/2012;
                        
                     
                           (ii)
                        
                        
                           sistem za izdajo dovoljenj za uvoz surovih jajc in proizvodov iz surovih jajc, določen v členu 10 islandskega zakona št. 25/1993 ter členu 3(e) in členu 4 islandske uredbe št. 448/2012;
                        
                     
                           (iii)
                        
                        
                           sistem za izdajo dovoljenj za uvoz nepasteriziranega mleka in mlečnih izdelkov, predelanih iz nepasteriziranega mleka, določen v členu 3(f) in členu 4 islandske uredbe št. 448/2012, ter dodatne zahteve glede nekaterih sirov, določene v tretjem odstavku člena 5 islandske uredbe št. 448/2012, in
                        
                     
                           (iv)
                        
                        
                           upravno prakso, ki od uvoznikov obdelanih jajčnih proizvodov in mlečnih izdelkov zahteva, da ustreznim nacionalnim organom predložijo podatke, ki dokazujejo, da so bili proizvodi oziroma izdelki obdelani v skladu z nacionalno zakonodajo.
                        
                     
         
               2.
            
            
               V preostalem delu se zahtevek zavrne.
            
         
               3.
            
            
               Islandiji se naloži plačilo stroškov postopka.